hartversaking - geen eetlus | Health24
Posted by: Marico | 2012/11/16
hartversaking - geen eetlus
My seun (33 jr) het eindstadium hartversaking(CHF) en sy niere en lewer het ook skade agv baie medikasie. Hy hou baie vog terug ten spyte van 6 lassix + 4 spiractins pd. Wanneer hy in hospitaal is, sien dieetkundige hom. Sy dieet is lae sout, lae vet en miin suiker. Soms ontvang hy in hospitaal insulien (suiker wissel tussen 8 en 13.
Hy is 1.6m en weeg tans 60kg Ek skat hy het omtrent 6/7 kg vogretensie. Sy bolyf en arms is baie maer en lyk erg afgerem. Hy het geen eetlus en word maklik naar. Soms eet hy klein porsie roereier met tamatie en uie of ''n halwe broorolletjie.
Ek probeer dat hy minstens 1 glas Ensure of Replace wat ek met lae vet melk meng, drink. Maar ook daarvoor is hy nie meer lus.
Enige raad oor hoe ek hom kan voed sonder om te " force feed" ?
Hy is verstandelik gestremd en verstaan nie dat ek verwag hy moet eet as hy nie honger is nie.
Ek is baie, baie jammer om te verneem van jou liewe seun en die stryd wat julle moet aandurf. Jou seun is egter so ernstig siek dat ek uit etiese redes nie vir jou oor die Internet kan raad gee nie. Hy MOET deur sy dieetkundige wat hom en sy siektebeeld ken, opgevolg word. Vra asseblief die dieetkundige by die hospitaal of sy jou kan sien of dat sy jou verwys na 'n ander geregistreerde dieetkundige wat sal kan help nadat sy al die inligting oor jou seun se siekte ontvang het en hom self ondersoek het.